**KAMATUORAN SINING TI-ON**

4. TALANDAAN SANG IKA-DUHA NGA PAGBALIK NI CRISTO

**Assignment Tun-I anay maayo ini imbis sabton ang mga pamangkot**

Ginpukaw ni Jesus ang interest sang mga disipulo parti sa palaabuton nga mga hitabo. Ang templo ginlaglag tapus ang 40 ka tu-ig halin nga sang ini gintagna ni Jesus nga “walay bato nga matungtong ibabaw sining bato. Sang sila nagtaklad sa bukid sang mga Olibo sa pagpahuway. Nakakita sila sang higayon sa pagpamangkot kay Jesus kon bala san-o ini mahanabu kon san-o matapus ang kalibutan kag ano ang talandaan sa iyang pagbalik.

Mateo 24:3 karon sang siya naglingkod sa bukid sang mga Olibo, ang mga disipulo nagpalapit sing pahain nga nagasiling, “sugiri kami, kon san-o ini nga mga butang mahanabo? Kag kon ano ang talandaan sang imo pag-abot, kag ang katapusan sang katu-igan?”

Ginsugdan ni Jesus sa pagsugid sa ila ang mga pangdaya nga magaabot, kag indi lang isa ka talandaan kundi, madamung talandaan sang nalapit na nga pagbalik ni Cristo. Pila sang iya mga tagna natuman mismo sa Jerusalem sa iyang kaugalingon, nangin gamay lang ini nga katuman kay ang daku nga hitabo amo ang mismo Iyang pagbalik.

Mateo 24:36 apang sa. Adlaw kag takna walay bisan sin-o nga nakahibalo, bisan

pa ang mga manugtunda sang langit, kundi ang Amay gid lang.

Madamu gid ang nagtalang bangud sa paghatag sang talana nga

petsa sang pagbalik ni kristo. Pero siling Jesus walay nakahibalo

sa husto nga ti-on kon san-o gid sya magbalik.

Mateo 24:32-33 32. Ang Kahoy nga Higera (Mar. 13:28-31; Luc. 21:29-33) “Magtuon kamo sang leksyon sa kahoy nga higera. Kon ang iya mga sanga nagapanalingsing na, mahibaluan ninyo nga madali na lang ang tig-ilinit. 33. Sa amo man nga bagay, kon makita ninyo nga nagakalatabo na ini tanan nga butang nga akon ginasugid sa inyo, mahibaluan ninyo nga madali na lang ako mag-abot.

Bisan tuod nga walay talana nga ti-on, Ginklaro ni Kristo sa iyang mga sumulunod ang mga

palatandaan agud nga mabal-an nila ang malapit na ni Jesus nga pagbalik. Kon ang mga

talandaan magklatabo na, ina ti-on na nga magtangla sa ibabaw kay ang kaluwasan malapit na.

Kaangay nga ang bag-ong salingsing sa kahoy nagpakita nga ang tig-ilinit malapit na, amo man

ang mga talandaan magasugid nga ang pagbalik ni Kristo lapit na kaayo, yara na Sya sa gawang.

Mateo 21:21 Nagsabat si Jesus sa ila, “Sa pagkamatuod, kon may pagtuo kamo kag wala nagaduhaduha, mahimo man ninyo ang ginhimo ko sa kahoy nga higera. Kag indi lang ina kundi makasiling kamo bisan pa sa sini nga bukid, ‘Maghalin ka kag magsaylo sa dagat,’ kag matabo ina.

Ano ang mga talandaan nga aton pangitaon? Paano naton mahibaloan nga nagakabuhi na kita

sa ti-on nga si Kristo malapit na mag- abot?

Mateo 24:29 Ang Pagbalik ni Jesus Diri sa Kalibutan “Pagkatapos sang pag-antos sa sina nga

tiyempo, ang adlaw magadulom, ang bulan indi na magsanag, kag ang mga

bituon magakalahulog. Ang mga butang sa langit pagapatalangon sa ila

kinaandan nga alagyan.

Ini nga mga kasakit may katapusan, bisan nga madulum pa kay sa tungang gab-i. Sadtong Mayo

19,1780 ang adlaw nagdulum pero indi eklipsi, walay scientipiko nga pagpaathag ang sarang

makita-an. Bisan ang bulan wala maghatag sing sanag sa kagab-ihon Madamu. Ang naghuna

huna nga ang adlaw sang paghukom nag-abot.

Sang Nobyembre 13,1833 may tuman kadamu nga mga bitoon nakalahulog. Subra 200,000 ka mga “shooting stars” nga nagkalahulog sulod sa 6 ka oras. Madamu ang nagbasa sa sinulat kag naghuna-huna nga “ti-on na sang katapusan” “ang panugod sang Katapusan” .

Mateo 24:14. Kag sa wala pa magaabot ang katapusan, iwali sa bug-os nga kalibutan ang

Maayong Balita parte sa paghari sang Dios agod mahibaluan ini sang tanan nga

katawhan.”

Ang komisyon nga ginhatag sa iglesia sang mga matuod nga sumulonod sang Anak sang Dios

amo ang paghatag sang mensahi sa bug-os nga kalibutan. Kalabanan sa kalibutankaron

nalambutan sang pulong sang Dios sa nagkalain-lain nga paagi; pagpangwali, mga balasahon,

Radio, television kag iban pa. Kon ini matuman na, Ang Anak sang Dios nga aton manluluwas

Maabot na.

Mateo 24:12,14,29 12. Kag tungod sang pagdugang sang kalautan, ang gugma sang madamo nga mga tumuluo magalas-ay..

Yari kita karon sa pagkapukan moral, ang krimin nagadugang, pulo ka pilo labaw pa sa

populasyon. Lapnagon kag labi nga nagalala ini. Gindumili-an sang mga tawo nga unodnon ang

pagdamu sang kaputli kag kabalaan. Samtang nga aton nakit-an ang pgbu-ad sang sala kag

kalautan nagapahinumdum lang nga yari na kita naglantaw sa katuman sang tagna, ang

pagbalik ni Jesus malapit na.

Mateo 21:11 Nagsabat ang mga tawo nga kaupod ni Jesus, “Amo ini ang propeta nga si Jesus

nga taga-Nazaret nga sakop sang Galilea.”

Sadto ang pusod sang linog kay matultulan pa, pero karon bisan diin nalang nga duug kg bisan

ano oras. Makaguluba nga mga linog labi nga nagadamu sa kada tu-ig, nagapakia nga ang

kalibutan libog na kaayo nga daw hubol nagaduling-duling sa paglakat.

Tuman nga pagtim-ok sang populasyon. Subra 190,000 ka tawo ang naga-kalatawo kada-adlaw

kag padayon ini nga nagatubo. Puno na ang kalibutan, paano pa bala mapakaon ang madamu

nga mga baba? Bisan karon, laban ang natulog nga gutom samtang ang iban nga abunansya

nagabalati-an tungod sa pagpatuyang.

Ang matu-od sina, nagaatubang kita sa daku nga gutom pangka libutanon, kaangy sa ginhambal

ni Jesus nga ang mga kalamidad maglapnagon, trahedya labi nga maggadugang, pamalati-an sa

mga tanum kag kasapatan kag bisan pasa mga katawhan. Ang mga insekto ang masami nga

ginapasibangdan. May bag-o nga virus ang ginahimo kada-tu-ig, kag madamu ang nagapati nga

Ang anti-bio-tech ang makabulong. Ini padayon nga nagaaway sa hunahuna.

Mateo 21:11,25-26 Kay sin-o bala naghalin ang awtoridad ni Juan sa pagbautiso, sa Dios bala ukon sa tawo?” Nagbinaisay sila kon ano ang ila isabat. Siling nila, “Kon magsiling kita nga halin sa Dios, masiling siya, ‘Ti ngaa wala kamo nagpati kay Juan?’ 26. Pero kon magsiling kita nga halin sa tawo, delikado kita sa mga tawo kay nagapati sila nga si Juan propeta sang Dios.”

Ini nga mga nasud kay libog kaayo karon, may mga PEACE AGREEMENTS naman, upod sa tanan

nga mga pagpaninguha nga mapasiguro gid ang kalinong sa kada-pungsud pero, masami sila

nagakapaslawan. Indi mahangppan kun paano hatagan sulosyon ang mga problema karon.

Mateo 24:6-7 . Makabati kamo sang mga gira nga malapit sa inyo kag makabalita kamo nga didto sa malayo nagagira man. Pero indi kamo magkahadlok. Kinahanglan gid nga matabo ini, pero indi pa ini ang katapusan. 7. Magailinaway ang mga nasyon kag magailinaway ang mga ginharian. May magaabot nga mga gutom kag mga linog sa nagkalain-lain nga mga lugar.

Ang amo nga generasyon lang makakia sang away pang kalibutan sa bisan diin nga duog.

Santiago 5:3-4,8. Ginatago lang ninyo ang inyo mga kuwarta kag indi man lang mapuslan. Sa ulihi nga mga inadlaw silutan kamo sa impyerno tungod sa inyo kuwarta nga wala ninyo paggamita sa kaayuhan. Kanugon lang sang inyo pagtipon kay ang kalibutan madali na lang matapos. 4. Pamatii ninyo ang mga reklamo sang mga tawo nga inyo ginpaobra sa inyo kaumahan pero wala ninyo pagsuhuli. Dapat ninyo mahibaluan nga ang mga paghibi sang inyo mga manug-ani nabatian sang Dios nga Makagagahom. 8. Gani magmainagwantahon man kamo. Indi kamo magdula sang inyo paglaom, kay madali na lang mag-abot ang Ginoo.

Ang pagtago sang maggad, ang inaway sang mga trabahanti batok sa amo, talandaan man sa

pagbalik ni Kristo. Karon dalagku nga negosyo na pierdi, mga industria nga nagsira, mga

inbistor nakawatan, mga consumidor ginapabug-atan sa kataason sang mga balaklon. Ini

nagasugid nga malapit na ang pagbalik sang Ginoo.

2 Pedro 3:3-4 Una sa tanan, dapat ninyo mahibaluan nga sa katapusan nga mga inadlaw magaguwa ang mga manugyaguta nga magahimo sang bisan ano nga luyag nila. 4. Magasiling sila, “Indi bala nagpromisa si Cristo nga magabalik siya? Karon, diin na bala siya? Ang amon mga ginikanan nagkalamatay na, pero amo man gihapon ang kahimtangan sang tanan halin pa gid sang pagtuga sang kalibutan.”

Damu na gid kkaron ang mga mayubiton, nagayaguta sa mga nagahuna-huna nga

si Jesus mabalik. Tungod kay maadugy na ang ilang paghulat apang wala gihapon,

nagppati sila nga indi na matabo pa ang Iyang pag-abot. Kaangay sa panahon ni

Noe, ang tanan daw sa amo lang man gihapon pero wala sila naghuna-huna nga

ang tanan matabo.

Mateo 24:37-39 Kon ano ang ginhimo sang mga tawo sang tiyempo ni Noe amo man ang himuon sang mga tawo kon mag-abot na ako nga Anak sang Tawo. 38. Kay sa wala pa mag-abot ang grabe gid nga baha ang mga tawo wala na sing iban pa nga ginapinsar kundi magpangalipay. Sige lang ang ila kaon, inom, kag inasawahay hasta sa adlaw nga nagsulod si Noe sa barko. 39. Wala gid sila kahibalo kon ano ang matabo hasta nag-abot ang baha kag nagkalalumos sila tanan. Pareho man sini ang matabo kon ako nga Anak sang Tawo mag-abot na.

Genesis 6:5 Sang nakita sang Ginoo nga ang ginahimo sang mga tawo sa kalibutan puro na lang kalautan, kag ang ila ginahunahuna permi malain,

Ang mga tawo sa wala pa ang anaw, nagakabaalaka sa materyal nga mga butang.

Nahigtan Sila sa ilang mga kalibutanong mga interes. Wala sila maghaatag sang

paagtamud sa mga Paandam Mahitungod sa palaabutonnga kalaglagan. Ining mga

malauton wala magtoo, nalingaw sila sa kalautan kag kaugalingon nga kalalipayan.

Sila kaangay gid sa panahon nga aton nahamtangan karon.

2 Timoteo 3:1-3 Ang Katapusan nga mga Inadlaw Tandai ini: mangin mabudlay gid sa katapusan nga mga inadlaw. 2. Kay ang mga tawo mangin maiyaiyahon, makikuwarta, tikalon, bugalon, magahambal sing malain kontra sa ila isigkatawo kag sa Dios, indi magpati sa ila mga ginikanan, indi mapinasalamaton, kag indi diosnon. 3. Luwas sina wala sila pasunaid sa ila isigkatawo; wala sila luyag nga magpakighusay sa ila kontra; ginaguba nila ang dungog sang iban; indi sila makapugong sang ila kaugalingon, mapintas, kag kontra sa bisan ano nga maayo.

Amo ina ang 19 ka mga nagapanguna nga sala sa aton

generasyon. Indi bala?

1. “Mas gusto ang kinalipay sang sa paghigugma sa Dios” madamu ang nagasimba sa dios-dios sang kalingawan” sakalibutan sa du-og sang mga lalagawan.
2. “Diosnon kon tan-awon, ero walay gahum sa kabuhi ang Pulong” damu sang mga naga-angkon nga Kristohanon apang walay pagbag-o ang kabuhi nga kalibutanon. Ang pulong nga natun-an kag ginatudlo wala makit-an sa kabuhi ang kabag-ohan.

Daniel 12:44 Pero Daniel, isira lang anay ini nga libro, kag indi lang anay pag-ipanugid ang mensahi sini hasta mag-abot ang katapusan. Samtang wala pa ini mapahayag, madamo ang magatinguha sa pag-intiendi sang mga nagakalatabo.”

Ang libro ni Daniel natakpan sulod sa ginatus ka mga tu-ig, ang paghangup sini nga dinalan ginbuksan: “madamu ang mga nagtu-on pakadto pakari” kag “ang ti-on sang katapusan” agud nga ini mahangpan busa ang kahibalo nagdugang ky ang iyang propisiya ginpahayag.

Markus 13:29 Sa amo man nga bagay, kon makita ninyo nga nagakalatabo na ini nga mga

butang nga akon ginasugid sa inyo, mahibaluan ninyo nga madali na lang ako mag-abot.

Aton makita gikan sa pulong ni Jesus ag iban pa ng manunulat sa Biblia nga yari karon sa ti-on nga sa diin “ang pag-abot ni Kristo ginahulat. Ang mga talandaan maathag ang katapusan malapit na, apang wala kita sang angay nga kahadlukan kay ini nagapakita nga ang kaluwasan malapit na kag ang kabuhing dayon naandam na nga padya sa mga nagahulat sa IYA.

Abyan ko, walay duda ngasi jesusmabalik na sa indi madugay. Andamka na bala? Nakahimo kana bala sa pagpangandam? Ginhangyo mo na bala si Jesus nga Siya ang magagahum sa imo kabuhi? Ari ang padasig ni Jesus sa imo.

Mateo 24:44 Busa ikaw magpangandam na, kay ang pag-abot sang Anak sang tawo sa oras nga

wala mo hunahunaa.

**Review sheet: Talandaan sa ika-duhang pagbalik ni Kristo**

**Assignment: basaha maayo ang bible lesson imbis ikaw magsabat sini**

1. Ano ang tama ka importante nga mga palamangkutanon sang mga disipulo ni Jesus? Mat.24:3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pwedi ta ayhan mahibaloan ang ti-on sapagbalik ni Kristo? Mat.24:36

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. May iban bala nga paagi nga mabal an ta kon san-o ang iyang pagbalik? Mat. 24:32,33

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ano ang mga talandaan nga nagasugud na ang katapusan? Mat.24:29

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ano ang sunod nga matabo kon mawali na ang maayong balita? Mat. 24:14

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ano ang mmangin Espirituhanon nga kahimtangan sa katapusang panag-on? Mat. 24:12

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Hinganli ang tatlo ka tanda sa Lucas 21:11:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ano ang mangin kahimtang sang mga nasud sa katapusang panag-on? Lucas 21:25

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Paano ginlaragway ang kabaskugon sang inaway sa katapusan? Mat. 24:6,7

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ano ang mga gawi sang mga tawo sa katapusan nga panag-on? 2 Ped. 3;3-4

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Daw ano na kadali ang pagbalik ni Jesus kon ini magkalatabo na? Marcus 13:29

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ano ang laygay ni Jesus? Mateo 24:44

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gusto mo man bala ma-andam sa pagbalik ni Jesus?\_\_\_\_\_\_\_\_\_\_\_\_\_\_\_\_\_\_\_\_\_

Ngaa?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KAMATUORAN SINING TION**

**5. ISA KA DIOS KAG ISA KA GINOO**

**Assignment:Tun-I anay ini maayo imbis asabat sa mga pamangkot sa ulihi**

Ang pulong GODHEAD ukon pagka-DIOS tama Ka importante , kay ining pulong nagatumod sa kinaiyahan sang Dios. Ang IYANG pagka-DIOS nga ginpakita paagi sa PULONG nga amo si JESUS. May maadamu pa nga mga butang nga parti sa DIOS ngga dili natun mahangpan, kay wala ini ginpadayag sa aton, apang ang butang nga aton kinahanglanon agud nga maakilala SIYA kag makapakigrelasyon kita sa IYA, tana iya ginpadayag paagisa IYANG ANAK agud nga kita makahibalo ngasa kaluwasan.

**MAY ARA KITA ISA KA MATU-OD NGA DIOS**

Deuteronomio 6:4. “Pamati kamo, katawhan sang Israel: Ang Ginoo nga aton Dios amo lang ang Ginoo.

1 Corinto 8:6 pero sa aton may isa lang ka Dios, ang aton Amay nga naghimo sang tanan nga butang, kag nagakabuhi kita para sa iya. Kag may isa gid lang ka Ginoo, si Jesu-Cristo. Paagi sa iya, nahimo ang tanan nga butang kag paagi man sa iya nagakabuhi kita subong.

Juan 17:3 Kag amo ini ang kabuhi nga wala sing katapusan: nga ang mga tawo magkilala sa imo nga amo lamang ang matuod nga Dios kag magkilala man sa akon nga imo ginpadala.

Ini ang isa ka pamatu-od nga ang DIOS amo ang ginatawag AMAY.buot silingon nga Siya ang tuburan sang tanan ka gnhalinan sang tanan kag sa. Amo ang tanan nagtubuud gikan sa IYA kag ini magabalik man sa IYA liwat.

PAMATASAN KAG KINA-IYAHAN SANG DIOS

Kona ton istoryahan ang kinaiyahan sang DIOS mabuyok kita sa iyang mga hinimoan.sa IYANg gahum kag kahibalo. Aton pag-usisaon kon ano gid ang ginasiling sangg kasulatan mahitungod sa IYANG kinaiyahan lantawon ta kon ano ang mga ginpadayag NIYA nga karakter. Kag sundon ta ini paagi sa pagtulok sa IYANG mga abilidad.

ANG KARAKTER SANG DIOS

Exodus 33:17-19 Nagsabat ang Ginoo kay Moises, “Himuon ko ang ginapangayo mo, kay nalipay ako sa imo, kag kilala ko gid ikaw.” 18. Dayon nagsiling si Moises, “Karon, ipakita sa akon ang imo gamhanan nga presensya.”19.Nagsabat ang Ginoo, “Ipakita ko sa imo ang tanan ko nga kaayo, kag imitlang ko sa imo ang akon ngalan, ang Ginoo. Kaluoyan ko ang gusto ko nga kaluoyan.

Exodus 34:6 Naglabay ang Ginoo sa atubangan ni Moises kag nagsiling, “Ako ang Ginoo, ang mabinalak-on kag maluluy-on nga Dios. Mahigugmaon kag matutom gid ako, kag indi dali maakig.

1 Juan 4:8 Ang wala nagahigugma wala nakakilala sa Dios, kay ang Dios gugma.

Ang Dios malolo kag mahigugmaon nga AMAY, puno sa kalouy, pailub kag isa nga nagahigugma sa kaayuuhan.ini amo ang IYANG himaya. Ini amo ang nakahimo sa IYA nga hiligugmaon. Ini nga mga karakter ang angayan nga pagsimbahon.

KINAIYAHAN SA DIOS

Ang biblia man nagpamulong sang mga makatilingala nga kinaiyahan sang DIOS kag ang katahum sini anagy pamalndungan.

1. SIYA amo ang tuburan sang kabuhi. Salmo 36:9 Santiago 1:17
2. SIYA walay katapusan 1 timoteo 1:17
3. SIYA nakahibalo sang tanan ISA. 46:9,10
4. SIYA gamhanan Bugna 19:6

Ang DIOS labing gamhanan, sa IYA walay limiti.

1. SIYA presente sa bisan diin- presente SIYA paagi sa IYANG espiritu. Salmo 139:7

Walay bisan anong butang okon panghitabo nga wala makahibalo ang Dios. Nakahibalo Siya kon ang maya mahulog. Naisipan NIYA ang kadamuon sang imo buhok. Padayon NIYA nga natandug ang tanan NIYAng binuhatan. Kay may maabilidad SIYA nga mangin sabisan diin sa amo gid nga takna.

1. Ang Dios May Anak. Heb 1:1-4

Juan 5:26. Tungod nga ang Amay may gahom sa paghatag sang kabuhi, ako nga iya Anak makahatag man sang sina nga kabuhi, kay ginhatagan man niya ako sing gahom sa paghatag sina sa mga tawo.

Juan 1:1-4 Ang Pulong nga Ginahalinan sang Kabuhi Sang una pa nga daan, ara na ang ginatawag nga Pulong. Ang Pulong kaupod na sang Dios, kag ang Pulong mismo Dios. 2. Halin pa gid sang una ang Pulong kaupod na sang Dios. 3. Paagi sa iya, ginhimo ang tanan nga butang, kag wala gid sing may nahimo nga indi paagi sa iya. 4. Ang Pulong amo ang ginahalinan sang kabuhi. Kag ini nga kabuhi pareho sa suga tungod kay amo ini ang nagapasanag sa hunahuna sang mga tawo.

May kaupod ang Dios nga katrabaho saadlaw sang pagpanuga, ang manunubli sang tanan nga IYA. Ang nakabaton sang pagkaSIYA, ang nakaangkon sang IYANG ngalan mismo; “DIOS”. Nakahibalo gid ang Dios sa wala pa SIYA nagsugod sa pagpanuga; nga ang IYANG mga pagatugahon, magkinahanglan ini sang langitnong sulundan: sa pagpasakup, sa pagsalig kag pagsunod nga sarang NIYA ituboy labaw sa tanan ibabaw sa sining uniberso bilang himpit nga sulundan sang tanan. Sa IYANG kaugalingon lamang indi NIYA mapakita ini bangud kay wala man SIYA nagadepende sa bisan kay sin-o nga dapat NIYA sundon. Kon wala ini ang tama ka importante nga sulundan, ang uniberso indi makalampuwas. Busa sa Dioanong kaalam nagbun-ag sang anak kasubung sa Iyang pagka-DIOS . Sa pagpapanubli sang Iya kaugalingon nga gahum sang pagkamanunuga kag paagi sa amo Niya nga Anak, nagpanuga ang Dios sang tanang butang. Sa sini nga proseso, tanan nga tiniuga sarang makabaton sang sinang pinasahi nga kinaiyahan sang pagpakamaayo kag pagkamasinulondon.

Hulubaton 8:22-26 Sang una pa nga daan kaupod na ako sang Ginoo antes niya gintuga ang tanan. 23. Ginbuot niya nga ara na ako halin pa sang una. Ara na ako sang wala pa ang kalibutan: ang dagat, ang mga tuburan, ang mga bukid, ang mga kaumahan, kag bisan pa ang mga yab-ok. 24. 25. 26.

Sa anak sang Dios aton makit-an ang tanan nga elemento sang kabuhi espirituhanon. Nagkabuhi ang Anak nga nasandig sa pagpakamaayo sang Amay sa Iya. Nabatyagan niya ang pagbaton kag bili Niya sa tagipusuon sang Amay sa Iya. Sa tagipuoon sang Anak yara ang padayyon nga pagsalig, pagsunod kag gugma para sa Amay.

Mateo 3:17 Kag may tingog nga nabatian halin sa langit nga nagasiling, “Amo ini ang akon hinigugma nga Anak. Nalipay gid ako sa iya.”

Juan 8:29 Ang nagpadala sa akon nagaupod permi sa akon kag wala niya gid ako ginapabay-an, tungod kay kon ano ang iya gusto amo man ang akon ginahimo.”

**Ang Espiritu Sang Dios.**

Pahayag 22:1 Ginpakita man sa akon sang anghel ang suba nga ang iya tubig nagahatag sang kabuhi. Nagaigpat-igpat ini nga daw sa kristal, kag nagahalin sa trono sang Dios kag sang Karnero,

Sa Espiritu kita tanan magakabuhi subung ining putli nga suba naga-ilig gikan sa Amay; upod sini ang kinabuhi , pagpakamaayo kag gugma. Pero kon wala ang pagsalig nga magtuman kag magpaidalum sa gahum kay sa tapus nga mag-ilig ang suba nga naggikan sa amay pakadto sa Anak, ang iban nga kulang kag madugang. Paagi lang sa espiritu ni Jesus sa atontagipusoon aton na maeksperiensyahan ang balatyagon nga ginhigugma, ginbaton, pagsalig kag pagsuod. Ini nga espiritu nagaabut sa aton paagi sa presensya sang espiritu sang dios nga naga-ilig gikan sa tagipuso-on sang Amay paagi sa Iyang Anak magaguwa padulung s uniberso. Ang espiritu ginatumod bilang pag-ilustrar sang kalihukan sang espiritu sang Dios. Naggamit sang mga halimbawa agud itandi ang indi makita sa makit-an ukon mabatyagan nga kinaiyahan kaangay sang tubig, hangin,kalayo kag lana. Ini sila simbolo lang agud mapaathag ang espiritu ni Cristo nga libri nga ginhatag sa aton. Ari ang mga texto:

Juan 4:13-14 Nagsabat si Jesus, “Ang bisan sin-o nga nagainom sa sini nga tubig pagauhawon liwat. 14. Pero ang bisan sin-o nga magainom sang tubig nga akon ihatag indi na gid pag-uhawon. Kay ang tubig nga akon ihatag sa iya mangin pareho sang buhi nga tuburan dira sa iya nga magahatag sang kabuhi nga wala sing katapusan.”

Juan 7:37-39 Ang Tubig nga Nagahatag sang Kabuhi Karon, nag-abot ang katapusan nga adlaw sang piesta. Amo ini ang pinakaimportante nga adlaw sang piesta. Sa sadto nga adlaw nagtindog si Jesus kag naghambal sing mabaskog, “Ang bisan sin-o nga ginauhaw magpalapit sa akon kag mag-inom. 38. Kay nagasiling ang Kasulatan nga ang bisan sin-o nga magtuo sa akon, magailig halin sa iya tagipusuon ang tubig nga nagahatag sang kabuhi.” 39. (Ang buot silingon ni Jesus sa tubig nga nagahatag sang kabuhi amo ang Espiritu Santo nga madali na lang ihatag sa mga tawo nga nagatuo sa iya. Sadto nga tiyempo wala pa mahatag ang Espiritu Santo, tungod kay wala pa makabalik si Jesus sa langit.)

Juan 3:8 Nagahuyop ang hangin sa bisan diin nga iya gusto. Mabatian ta ang iya huni, pero wala kita kahibalo kon diin ini nagahalin kag kon diin ini nagapakadto. Pareho man sini sa tawo nga natawo paagi sa Espiritu Santo.”

Juan 20:21-22 Kag nagsiling liwat si Jesus sa ila, “Kabay pa nga ang kalinong ara sa inyo. Kon paano nga ang Amay nagpadala sa akon, ako magapadala man sa inyo.” 22. Kag ginhuypan niya dayon sila kag nagsiling, “Batuna ninyo ang Espiritu Santo.

**Ang misteryo sang espiritu**

Juan 14:16-18 Kag pangayuon ko sa Amay nga ipadala niya sa inyo ang isa na man ka Manugbulig. Ang Manugbulig nga ini wala sing iban kundi ang Espiritu Santo nga amo ang magatudlo sa inyo sang kamatuoran. Kag magapabilin siya sa inyo sa wala sing katapusan. Indi siya pagbatunon sang mga tawo sa kalibutan tungod kay indi nila siya makita kag wala sila makakilala sa iya. Pero kilala ninyo siya tungod kay siya kaupod ninyo, kag permi siya magapuyo sa inyo. 17. 18. “Indi ko kamo pagbayaan nga wala sing upod; mabalik man ako sa inyo.

Juan 15:26 Nagsiling dayon si Jesus sa ila, “Ipadala ko sa inyo ang Espiritu Santo nga halin sa Amay. Siya amo ang ginatawag nga Manugbulig kag siya man ang manugtudlo sang kamatuoran. Kag kon mag-abot na siya isugid niya kon sin-o gid ako.

Mabudlay hangpon ang trabaho sang balaan nga espiritu. Dili ta makita, pero nagadala sa aton sang tagipusoon ni Jesus. Paagi sa Iya espiritu maambit naton ang Iyang kinaiyahan kag pagbinatasan. Ang espiritu amo ang presensya sang amay kag anak sa aton. Indi ina na siparar sa Amay ukon Anak. Misteryo ang Espiritu kay mabudlay naton batonon nga ang Dios bisan diin presente. Paano bala ang isa nga ato sa langit kag sa bisan diin sa duta sa isa ka pareho ng ti-on? Mabudlay ini sa aton hangpun apang ina amo ang aton ibilin sa Dios nga tinago. Ang Dios kag ang Anak sa Dios presente bisan diin sa tanan nga ti-on paagi sa ilang Balaan nga Espiritu.

**Si Jesus gitupung sa Dios**

Filipos 2:5-6

5. Hupti ninyo ini nga panghunahuna nga iya man ni Cristo Jesus: 6. Bisan ang kinaiya sang Dios ara sa iya, wala niya ginpaminsar ang iya pagkatupong sa Dios nga mangin kabangdanan sang pagpamintaha.

Indi lang nga ginbayaw sng Amay ang anak bilang aton himpit nga sulundansa tanang butang, ang Dios naghimo sang Anak nga tupong sa Iya bilang uhi nga kaphayagan sang pagkatupong ini base sa pulong sang Amay pero indi sila tupong sa napanubli nga gahum. Ini tama ka importante nga punto kag sangkad nga implikasyon. Sa sini ginpahimutang ang ilang pagkatupong Ang Amay kag Anak nga relasyon kag indi sa ila indibidual nga gahum. Ini na pamolong man ni Jesus sa libro sang Juan.

Juan 10:14-15 Pero ako amo ang maayo nga manugbantay sang mga karnero. Kon paano ang pagkakilala sa akon sang Amay kag ang akon pagkakilala sa iya, pareho man sina ang akon pagkakilala sa akon mga karnero kag ang ila pagkakilala sa akon. Kag ihatag ko ang akon kabuhi para sa ila. 15.

Hunahunaa ini, Ang Anak nakakilala sa Amay suno sa pagkilala sang Amay s iya walay bisan sin-o nga nakakilala sa Amay sa bug-os nga uniberso magluwas sa Anak, amo na kon ngaa Siya lang ang makapaayag sang husto nga kinaiyahan sang Amay.

Ini nga pagpakigtupong napreserbar ang importante nga butang nga ang pagpakamaayo sang Amay mag-aagi sa Anak. Kon ang Anak ginakunsiderar nga tupong sa Amay tungod sa gahum nga yara sa Iya kon tani amo sina ang demonstrar agud mappatud-an ina. Ini amo mismo ang gusto ni satanas nga ipabuhat kay Jesus sang Iyang ginsugo si Jesus nga himoon nga tinapay ang bato, gnkita kuntani ni Jesus ini paagi sa iyyang gahum. Ang Dios nagpasiguro nga ang Iyang ginhari-an maga operate sa paagi nga si Jesus mangin tupong paagi sa pulong sang pagpakamaayo kag sa ilang relasyon.

Jeremias 9:23-24 Nagsiling pa gid ang Ginoo, “Indi dapat magpabugal ang maalamon sang iya kaalam, ukon ang makusog sang iya kusog, ukon ang manggaranon sang iya manggad. 24. Kon gusto niya magpabugal, dapat ipabugal lamang niya nga naintiendihan kag nakilal-an niya ako, nga ako ang Ginoo nga mahigugmaon, nga nagahimo sang husto kag matarong diri sa kalibutan, kay amo ini ang akon kalipay. Ako, ang Ginoo, ang nagasiling sini.”

Aton lantawon ang relasyon sang Amay kag anak, aton makita nga sa aton gali nga abilidad nga gikan sa Ginoo, aton Siya mahangpan ini. Kita tanan tupong indi sa gahum kag abilidad kag posisyon. Paagi sa ton pagtulok sa relasyon sang Amay kag Anak, kita mahilway sa pagtandi o compara sang aton mga kaugalingon basi sa talento, abilidad kag gahum sa pagkamaalam sa Dios nga Iyang gitupong sa Iyang kaugalingon paagi sa Iyang bulahan nga Pulong agud mapakita ang langitnong ginharii-an ang iyang sulundan. Ginpakita kon paano ang pagtupongay sang Amay kag Anak nag-operate s Iyang ginhari-an.

**Lucifer nagsikway sa Anak sang Dios**

Juan 5:25 Sa pagkamatuod, ginasugid ko sa inyo nga magaabot ang tiyempo, kag nag-abot na gani, nga ang mga patay makabati sang pulong sang Anak sang Dios, kag ang magbaton sang iya pulong hatagan sang kabuhi.

1 Juan 2:25. Kag ang ginapromisa ni Cristo sa aton amo ang kabuhi nga wala sing katapusan.

Pahayag 12:7-9 Karon, nagsugod ang inaway sa langit. Nagpakig-away si Micael kag ang iya mga kaupod nga mga anghel batok sa dragon. Nagpakig-away man ang dragon kag ang iya sakop nga mga anghel. 8. Pero napierdi ang dragon, kag siya kag ang iya mga anghel ginpalayas sa langit. 9. Gintabog paguwa ang dako nga dragon. Siya amo atong man-og sang una nga ginatawag nga Yawa ukon Satanas, nga nagapatalang sa mga tawo sa bug-os nga kalibutan. Ginhulog siya diri sa kalibutan pati ang iya sakop nga mga anghel.

Ang Biblia nagsugid sa aton nga may mga tinuga sa langit nga nagdumili sa pagtahud sa Anak. Ina amo si Lucifer; ang satanas amay sa tanang kabutigan. Juan 8:44 indi gid niya mabaton nga si Jesus tupong sa Amay. Ginsikway Niya ang mando nga simbahon ang Anak. Ang ebedinsya nga si Jesus angay pagasimbahon mabasa sa Hebreo 1:6 nga sa Iyang pagkatawo sa Bethlehem nagsimba ang mga manugtunda. Indi mabaton ni satanas nga simbahon ang Anak kay ini manunubi lamang. Ang Amay lang ang iiya gusto pagkilalahon. Apang paagi sa iyang pagdumili nga sundun ang amo nga kasuguan nagpakita ini sa iyang pagkawalay pagtahud bisan pa sa Amay. Ginsikway ni lucifer ang Anak bus ginsikway man niya ang Amay.

Makkasulubo nga kamatuoran kalabanan sang mga kristohanon karon wala magbaton kay Jesus bilang Anak sang Dios magluwas lang gid nga si Jesus Dios suno sa tawhanong katarungan. Echo lang sa kabutigan ni satanas sadto anay. Sila nagasiling “ indi naton pagpagahumon ini ibabaw naton. Lucas 19:14. Ang Amay nagmando sa aton nga simbbahon kag tahuron si Jesus bilang Dios, ini amo ang kabubut-on sang Amay. Wala na kita sang ikabalibad pa.

**Ang Pundasyon nga Bato**

Mateo 16:13-18 Sin-o si Jesus Suno kay Pedro (Mar. 8:27-30; Luc. 9:18-21) Karon, sang didto na sila ni Jesus sa lugar sang Cesarea Filipos nagpamangkot siya sa iya mga sumulunod, “Suno sa mga tawo, sin-o bala ako nga Anak sang Tawo?” 14. Nagsabat sila, “May nagasiling nga ikaw si Juan nga manugbautiso. Ang iban nagasiling nga ikaw si Elias. May iban pa gid nga nagasiling nga ikaw si Jeremias, kag kon indi, basta isa sa mga propeta.” 15. Nagsiling si Jesus sa ila, “Pero suno sa inyo, sin-o bala ako?” 16. Nagsabat si Pedro, “Ikaw ang Cristo, ang Anak sang Dios nga buhi!” 17. Nagsiling si Jesus sa iya, “Simon nga anak ni Jonas, bulahan ka, tungod kay ang nagsugid sa imo sini nga butang indi tawo kundi ang akon Amay sa langit. 18. Kag tungod sini ginatawag ko ikaw nga Pedro, nga kon sayuron ‘bato.’ Kag sa sini nga bato pagatukuron ko ang akon iglesya, kag bisan ang gahom sang kamatayon indi makadaog sa iya.

Efeso 2:20 Kita nga mga tumuluo pareho sa balay nga ginpatindog. Ang iya pundasyon nga bato amo si Cristo kag ang iya mga haligi amo ang mga apostoles kag mga propeta. Kamo amo ang iban nga mga parte sang balay.

1 Pedro 2:6-7 Kay nagasiling ang Dios sa Kasulatan, “Pamati! Mabutang ako sa Zion sang bato nga malahalon, nga akon ginpili nga mangin pundasyon. Ang nagatuo sa iya indi gid mahuy-an.” 7. Gani kamo nga nagatuo padunggan sang Dios. Pero sa mga tawo nga wala nagatuo natuman ang Kasulatan nga nagasiling, “Ang bato nga ginsikway sang mga panday amo ang nangin pundasyon nga bato.”

Ang pagsabat ni Pedro nga si Jesus Anak sa buhi nga Dios isa ka pagtu-ad sang pundasyon sa Iglesia ni Cristo. Ang pabaton nga si Jesus Anak sang Dios nagbukas sa aton sa realidad sang pagsunod nga may pagsalig kag pagpaidalum kay Jesus. Labaw sa tanan nagdul-ong sa aton sa pagbaton nga ang Dios Amay ni Jesus kag si Jesus anak sang Dios. Ini tama ka importante sa ginhari-an sang Dios. Kon aton isikway si Jesus bilang anak sang Dios, niyan kita nagsikway man sa bug-os nga otoridad sang Amay. Aton man makit-an nga napilitan lang kita tungod sa gahum ukon pwersa sa pagpaidalum kay Jesus okon bilang pagpakitakita lang kag indi realidad. Ini isa ka pagbiya gikan sa suba nga amo ang tuburan okon alagyan sang kabuhi ang tama ka impotante nga ingrediente sa pagtuman sa Dios nga may pagsalig. Isa man ka pag-uba. Sa sinang kinaiyahan sang Amay sa mga nagbaton sa anak kag sa mga pagpakamaayo nga agi Niya.

Ang husto nga pagkakilala kay Jesus amo ang yabi sang paghangup nahanungud sa bug-os nga ginhari-an sang Amay. Ang bug-os nga basihan sang otoridad, pagpakamaayo, pagka- Dios pagpaidalum sa ggahum kag pagsalig; tanan napasad sa husto nga pagkakilala sa Anak sang Dios kay si Jesus amo ang BATONG PAMAKUD sa GINHAR-AN sang DIOS.

Ang Anak sa amo man nangin BATO sang KASANDARAN, ang bato nga nanginrason sang paglapas ni Lucifer nga amo man ang nasandaran sang kalabanan karon. Ang kabutigan ni satanas nga nangin alagyan sang kalabanan nga mga nag-angkon nga mga Kristohanon ngga mga iglesia; bangud sila nagdumili sa pagsimba sa Anaksang DIOS; ang mga manunukod sang amo nga mga simbahan wala nagbaton sang among bato nga ginbaton ni Pedro. Ang Dios nga Amay naga-inbitar sa imo nga iimong pagbatonon ang Anak sang Dios kag ang Iyang espiritu kay siya malumo kag mapainubuson sang tagipusuon. Si Jesus naga-inbitar sa aton sa pagbaton sang iyang lulan, magtu-on sa Iya, maagsimba kag tahuron Siya nga sa kahimayaan sang Dios nga Amay.

Batunon mo bala SIYA? \_\_\_\_\_\_\_\_\_\_\_\_\_\_\_\_\_\_\_\_\_

**Notes: hiliganon bible from**

**http://play.google.com/store/apps/details?id=com.bluecape.hlgn**

**Review sheet: ISA KA DIOS KAG ISA KA GINOO**

**Assignment: tun-I anay maayo ang leksyon imbis ini sabton**

1. Ano ang karakter sang Dios? Exodus 34:6; 1 Juan 4:8

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Hingalani ang tatlo ka kinaiyahan sang Dios: isa. 46:9,10; Bugna 19:6; Salmo 139;7

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Paano ta mahibaloannga ang dios may Anak? Heb. 1:2 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Ano ang napanubli sang Anak gikan sa Amay? Heb.1:3 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Paano si Jesus nangin para sa aton? Juan 15:26

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Paano ginbuhat sang Dios ang uniberso? Epeso 3:9

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ano ang wala pagkabiga ni Jesus nga pagpangawat? Pilipus 2:5-6 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Sin-o. Ang kawatan? Juan 8:44, 1 juan 2:23

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ngaa nga ginatuman naton ang Anak? Mateo 17:5

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ano nga kamatuoran ang nangin pundasyon sa Iglesia? Mateo 16:16

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ngaa damu ang nagsikway sini nga sadsaran? 1 Pedro 2:8, Lucas 19:14

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Apang si sin-o si Jesus para sa mgga nagatoo sa iya? 1Pedro 2:7

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Magasimba ka bala sa Amay kag Anak paagi sa Ilang Espiritu nga presente sa bisan diin kag magasugid nga si Jesus amo ang misias, ang Anakk sang buhi nga Dios?